Мамырыгъэ, узыншагъэ, насып фиIэну!
Къэбэрдей-Балъкъэрым щыпсэухэ, ди хьэщIэхэу пщIэ зыхуэтщIхэ!
Къэбэрдей-Балъкъэр Республикэм и Жылагъуэ палатэр Адыгэхэм я махуэмкIэ къывохъуэхъу!
Ди гуапэщ фэри, фи благъэхэми мамырыгъэ, узыншагъэ, насып, ефIэкIуэныгъэ фиIэну. Мы махуэр и щыхьэтщ лъэпкъ хабзэхэм, щэнхабзэм, бзэм хуэсакъыу дызэрыбгъэдыхьэм, мамырыгъэм, гуапагъэм, захуагъэм я хабзэхэм дызэрытетым, республикэм ис лъэпкъхэм яку пщIэ зэрыдэлъыр.
Зэман жыжьэм къыщегъэжьауэ нобэм къэс Къэбэрдей-Балъкъэрыр щапхъэщ абы и щIыналъэм щыпсэу лъэпкъхэм я зэгурыIуэныгъэмкIэ. Дэ быдэу дыщогугъ ди деж щыпсэу дэтхэнэ зы цIыхуми Къэбэрдей-Балъкъэрым и лъэпкъхэм я зэгурыIуэныгъэмрэ зэкъуэтыныгъэмрэ гъэбыдэным хузэфIэкI псори хищIыхьыну.
Къэбэрдей-Балъкъэр Республикэм и
Жылагъуэ палатэм и тхьэмадэ
Берд Хьэзрэталий.
